વસ્ત્રાપુર, વટવા, કાલુપુર, આનંદનગર, નરોડામાં લૂંટની ઘટનાઓમાં પોલીસ હજુ ફાંફાં મારી રહી છે. શહેરમાં ગુનેગારો બેફામ બન્યા છે અને પોલીસ મૂકપ્રેક્ષક બનીને બેઠી છે. બે મહિનામાં જેટલી પણ લૂંટ થઇ છે તે તમામ લૂંટમાં લૂંટારુઓ બાઇક પર જ આવ્યા હતા, જેથી આ પ્રકારની લૂંટ પાછળ કોઇ ચોક્કસ ગેંગ હોવાનું પોલીસ માની રહી છે. નરોડામાં વેપારી ભરતભાઇના ઘર સુધી જે રીતે લૂંટારુઓ આવી પહોંચ્યા તે રીતે તો લૂંટારુઓએ ભરતભાઇની ઓફિસથી જ રેકી કરી લૂંટ ચલાવી હોવાનું પણ પોલીસ માની રહી છે.